Kragerø stasjon

Kragerø stasjon (i Kragerø kommune i Telemark) var endestasjon på Kragerøbanen. Stasjonen åpnet den 2. desember 1927 idet strekningen fra Lunde til Kragerø åpnet. Stasjonen ble nedgradert til holdeplass i 1971, og trafikken på strekningen ble nedlagt fra nyttår 1989.

Bygningsmassen 
Stasjonsbygningen ble tegnet av Gudmund Hoel og Eivind Gleditsch.

Etter nedleggelsen av Kragerøbanen ble jernbanebygningene i Kragerø tatt i bruk til andre formål. Stasjonsbygningen har tidligere huset turistinformasjon, skysstasjon og kontor for havnevesenet. Dette bygget ble i august 2020 kjøpt av Sparebankstiftelsen DNB, som ønsket å gjøre det til et åpent hus for allmennyttig aktivitet, og å gjennomføre renoveringsarbeider før gjenåpning.

Vinmonopolet har utsalg i det tidligere godshuset, som ble tegnet av Gudmund Hoel og Ralph Werenskiold. Andre bygninger i stasjonsområdet (lokstall, velferdsbygg, hvilebu, traktorstall og venteskur) er revet, og fylkesvei 38 opptar mye av det som var jernbanetraseen ved stasjonen.

Historiske bilder

Referanser

Kilder

Eksterne lenker 

						

Jernbanestasjoner på Kragerøbanen
Jernbanestasjoner i Telemark
Nedlagte jernbanestasjoner i Norge
Samferdsel i Kragerø
Byggverk i Kragerø
Jernbanestasjoner åpnet i 1927
Jernbanestasjoner nedlagt i 1989
Gudmund Hoel